寒溪寺拈香時國喪罷宴錫已三歲二首  其一
作者：薛季宣
朝代：宋

paragraphs: 社舞莫㛹娟，當修晉白蓮。
林梢開遠嶂，花片落寒泉。
鐘鼓鏗鏘甚，松篁影带妍。
如來本無象，長老亦逃禪。
昔者溪爲虎，如今突蹔煙。
萬松晨逕滑，九曲夏雲連。
畦町苗初實，池塘滴尚涓。
潔齋朝五日，清浄樂三年。
要祝南山壽，南山壽十千。